OpenLLM-France/wikimedia huggingface dataset:
# Bror Fock

Bror Karl Fock (Vänersborg, Västra Götaland, 29 de març de 1888 – Vänersborg, 4 de setembre de 1964) va ser un atleta suec que va competir a començaments del segle xx. En el seu palmarès destaquen dues medalles als Jocs Olímpics de 1912.
El 1912 va prendre part en els Jocs Olímpics d'Estocolm, on disputà quatre proves del programa d'atletisme. En els 3.000 metres per equips guanyà la medalla de plata, mentre fou elimina en sèies en els 10.000 metres. En les proves de camp a través fou dissetè en la prova individual, mentre en la prova per equips guanyà la medalla d'or.
El 1912 aconseguí durant un breu període el rècord del món dels 3.000 metres. El 1909, 1910 i 1912 guanyà el campionat nacional dels 10.000 metres, i en fou segon el 1911 i 1913.

## Millors temps

* 3.000 metres. 8' 46,6" (1912)
* 5.000 metres. 15' 29.2" (1912)
* 10.000 metres. 32' 12.1" (1912)

## Referències

* 1 2 3 «Bror Fock Olympic Results». sports-reference.com. Arxivat de l'original el 18 d'octubre 2012. [Consulta: 13 juliol 2016].
* 1 2 Bror Fock. Swedish Olympic Committee
* ↑ Bror Fock 1888–1964. storagrabbar.se
* ↑ Bror Fock. trackfield.brinkster.net
# Eurohip

Els eurohips (Eurohippus) són un gènere extint de mamífers perissodàctils de la família dels paleotèrids que visqueren a Europa durant l'Eocè. Se n'han trobat restes fòssils a Alemanya (incloent-hi el jaciment de Messel), França, el Regne Unit i Suïssa. Eren animals petits que vivien a la selva tropical i es nodrien majoritàriament de fulles. Les exquisides condicions de conservació de les restes de Messel han permès fins i tot reconstruir-ne diversos òrgans interns. Algunes femelles estaven embarassades en el moment de la seva mort. En un primer moment, les espècies d'eurohip foren classificades entre els propaleoteris, un gènere proper. Un conjunt de diferències en la morfologia de l'esquelet conduïren a l'erecció del nou gènere Eurohippus el 2006.

## Referències

* 1 2 Entrada «Eurohippus» de la Paleobiology Database (en anglès). [Consulta: 10 setembre 2023].
* ↑ Franzen, 2006, p. 97 i 98.

## Bibliografia

* Franzen, J. L. «Eurohippus n.g., a new genus of horses from the Middle to Late Eocene of Europe» (en anglès). Senckenbergiana Lethaea, 86, 1, 2006, pàg. 97-102. DOI: 10.1007/bf03043638.
# Alcoveria brevis

Alcoveria brevis és una espècie de peix sarcopterigi prehistòric relacionat amb el celacant que visqué durant el període Triàsic.
El 1994, l'exemplar original d'Alcoveria brevis conservat al Museu d'Alcover fou regalat per error a l'aleshores President de la Generalitat de Catalunya, Jordi Pujol, però fou retornat el 2006.

## Referències

* ↑ Entrada «Alcoveria brevis» de la Paleobiology Database (en anglès). [Consulta: 20 desembre 2022].
* ↑ Magriñà, Anna-Priscila. Guia xafardera de Catalunya : 69 històries per a ments inquietes. 1ª ed.. Barcelona: Angle, 2012, p. 20. ISBN 9788415695042.
* ↑ Filella, C. «El Museu d'Alcover recupera un fòssil que va regalar per error». Alcover: VilaWeb, 01-06-2006. [Consulta: 15 maig 2011].
# Rafael de Diego Larrañaga

Rafael de Diego Larrañaga (Getaria, 7 de maig de 1944 - Luanco, 17 d'agost de 1982) fou un futbolista basc de les dècades de 1960 i 1970.

## Trajectòria

Es formà al futbol base de la Reial Societat, club amb el qual debutà professionalment a la Segona Divisió. Aviat fixà la seva residència a Oviedo per estudiar la carrera de Química i fitxà pel club de la ciutat. El 1967 fou fitxat pel Reial Madrid però no gaudí de massa minuts. La temporada 1970-71 jugà al Centre d'Esports Sabadell a primera divisió. La següent temporada marxà al Sevilla FC, baixant a Segona en acabar la temporada, i el 1972 fou contractat pel RCD Espanyol, club on romangué dues temporades. El 1974 retornà a Astúries, on defensà els colors de l'Sporting de Gijón fins al 1976 i on passà els darrers anys de la seva carrera futbolística abans de retirar-se per dedicar-se al negoci de les indústries químiques.
Va jugar un partit amb la selecció catalana de futbol el 21 de febrer de 1971 enfront del País Basc a San Mamés en un homenatge a Juan Gardeazábal. Catalunya guanyà 1 a 2, essent De Diego l'autor dels dos gols.
Va morir a causa d'una explosió a Luanco (Astúries) l'any 1982, on van morir també la seva mare, la seva esposa i dues de les seves filles.

## Referències

* ↑ «DE DIEGO LARRAÑAGA, Rafael». CE Sabadell. Arxivat de l'original el 2014-04-05. [Consulta: 20 gener 2014].
* ↑ «Defendió los colores del Español y el Sabadell». Mundo Deportivo, 18-08-1982. [Consulta: 20 gener 2014].
* ↑ «La selección catalana superó a la vasca en un interesante partido». Mundo Deportivo, 22-02-1971. [Consulta: 20 gener 2014].
* ↑ «De Diego, entre las víctimas de la tragedia de Luanco». Mundo Deportivo, 18-08-1982. [Consulta: 20 gener 2014].

## Enllaços externs

* Perfil a BDFutbol
# Louis Potheau

Louis Adrien Potheau (Bellevue, Alts del Sena, 14 d'agost de 1870 - Vaison-la-Romaine, Valclusa, 18 de febrer de 1955) va ser un regatista francès que va competir a començaments del segle xx.
El 1908 va prendre part en els Jocs Olímpics de Londres, on va guanyar la medalla de bronze en la categoria de 6 metres del programa de vela. Potheau navegà a bord del Guyoni junt a Henri Arthus i Pierre Rabot.

## Referències

* ↑ «Louis Potheau Olympic Results». sports-reference.com. Arxivat de l'original el 18 de desembre 2012. [Consulta: 10 desembre 2015].
# Max Gumpel

Leonard Max Gumpel (Estocolm, 23 d'abril de 1899 – Estocolm, 3 d'agost de 1965) va ser un waterpolista i nedador suec que va competir durant el primer quart del segle xx.
En el seu palmarès destaquen dues medalles als Jocs Olímpics com a waterpolista. El 1912 a Estocolm guanyà la medalla de plata, mentre a Anvers, el 1920, guanyà la de bronze. Abans, com a nedador havia pres part als Jocs Olímpics de 1908, a Londres, on va disputar la prova dels 200 metres braça del programa de natació, on va ser eliminat en sèries. Posteriorment, entre 1919 i 1931, va ser membre de la federació sueca de natació.
Gumpel va tenir una curta relació amb Greta Garbo, abans que ella es traslladés a Hollywood. Amb tot, van mantenir l'amistat durant la resta de les seves vides i Garbo solia ser convidada per Gumpel quan visitava Suècia.
El 1912 es graduà en construcció i fundà l'empresa Gumpel & Bengtsson, que aviat va assumir una posició de lideratge a Suècia. Durant la Segona Guerra Mundial va estar involucrat en un cas d'espionatge, juntament amb el seu amic Eric Erickson. Amb l'ajuda de les potències aliades van obtenir les ubicacions exactes de les refineries de petroli del règim nazi a Alemanya, que més tard foren bombardejades. Aquests fets foren recollits en un llibre i una pel·lícula de 1962 The Counterfeit Traitor.

## Referències

* 1 2 «Max Gumpel Olympic Results». sports-reference.com. Arxivat de l'original el 17 de desembre 2012. [Consulta: 6 abril 2017].
* 1 2 Max Gumpel. Comitè Olímpic Suec
* ↑ Garboforever. Garboforever. Consulta 1 febrer 2016.
* ↑ «Alexander Klein, 83; Wrote Spy Thriller (obituary)». New York Times, 24-08-2002. [Consulta: 16 novembre 2007].
* ↑ ERIC ERICKSON, WARTIME SPY. Associated Press via New York Times (25 gener 1983). Consulta 1 febrer 2016.
# Robert Monier

Robert Monier (Bordeus, 20 de febrer de 1885 - Bordeus, 6 de desembre de 1944) va ser un regatista francès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en els 6,5 metres (1919 rating) del programa de vela, a bord del Rose Pompon. Compartia tripulació amb Félix Picon i Albert Weil.

## Referències

* ↑ «Robert Monier Olympic Results». sports-reference.com. Arxivat de l'original el 17 d’abril 2020. [Consulta: 4 octubre 2017].
# Arthur Fox

Arthur George Fox (Cowes, Illa de Wight, Anglaterra, 9 de setembre de 1878 - Los Angeles, Califòrnia, 17 d'agost de 1958) va ser un tirador d'esgrima anglo-estatunidenc de primers del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la modalitat de Floret per equips del programa d'esgrima, junt a Charles Tatham i Charles Townsend. També disputà les proves de sabre, en què fou cinquè, i Floret individual, en què quedà eliminat en semifinals.

## Referències

* ↑ «Arthur Fox Olympic Results» (en anglès). sports-reference.com. Arxivat de l'original el 26 d'octubre 2012. [Consulta: 6 octubre 2015].
# Borís Àvrukh

Borís Àvrukh (en hebreu: בוריס ליאונידוביץ' אברוך‎; en rus: Борис Леонидович Аврух; Karaganda, 10 de febrer de 1978) és un jugador d'escacs israelià que té el títol de Gran Mestre des de 1997.
Tot i que resta inactiu des del juny de 2019, a la llista d'Elo de la FIDE de l'octubre de 2020, hi tenia un Elo de 2567 punts, cosa que en feia el 9è millor jugador d'Israel. El seu màxim Elo va ser de 2668 punts, a la llista de setembre de 2009 (posició 60 al rànquing mundial).

## Resultats destacats en competició

El 1990 fou campió del món Sub-12. Ha estat en dues ocasions campió d'Israel en els anys 2000 i 2008. Dos anys seguits (2000 i 2001) fou campió del torneig obert del Festival de Biel. Va prendre part en el Campionat del Món de 2002, però fou eliminat a la primera ronda per Bartłomiej Macieja. El juliol de 2002 fou 2n-7è a l'Obert d'Andorra amb 7 punts de 9 (el campió fou Lev Psakhis). El 2009 compartí el liderat a la Politiken Cup amb Parimarjan Negi. El 2012 fou subcampió de l'Obert de Reykjavík.

### Participació en competicions per equips

Amb l'equip d'Israel, fou dos cops subcampió d'Europa per equips en els anys 2003 i 2005, i campió del món per equips el 2005.

### Participació en olimpíades d'escacs

Avrukh ha participat, representant Israel, en set Olimpíades d'escacs entre els anys 1998 i 2012, amb un resultat de (+32 =23 –13), per un 64,0% de la puntuació. El seu millor resultat el va fer a l'Olimpíada del 1998 en puntuar 8 de 10 (+7 =2 -1), amb el 80,0% de la puntuació, amb una performance de 2684, i que li significà aconseguir la medalla d'or individual del segon tauler reserva. També va col·laborar que l'equip obtingués la medalla de plata el 2008.

## Escriptor

Àvrukh ha publicat diversos llibres d'escacs, entre d'altres, Grandmaster Repertoire 1 - 1.d4 (Vol.1 i 2), i el 2015 un llibre sobre l'obertura Catalana.

## Notes i referències

* 1 2 3 «Nota biogràfica de Borís Àvrukh» (en anglès). Chessgames.com. [Consulta: 2 agost 2015].
* ↑ «"Rànquing d'escaquistes per federació: Israel"» (en anglès). lloc web de la FIDE. [Consulta: 30 octubre 2020].
* ↑ Posició al rànquing mundial i evolució Elo de Borís Àvrukh «benoni.de». Arxivat de l'original el 2015-09-23. [Consulta: 2 agost 2015]. (alemany)
* ↑ «Past Winners Biel Chess Festival». Arxivat de l'original el 17 de juliol 2015. [Consulta: 2 agost 2015].
* ↑ «World Chess Championship 2001-02 FIDE Knockout Matches». Mark-Weeks.com. [Consulta: 2 agost 2015]. (anglès)
* ↑ «Resultats XX Obert d'Andorra 2002». fide.com. [Consulta: 2 agost 2015].
* ↑ «Parimarjan Negi and Boris Avrukh share first place at 2009 Politiken Cup». chessdom.com. Arxivat de l'original el 6 de setembre 2015. [Consulta: 2 agost 2015]. (anglès)
* 1 2 «Campionat del món d'escacs per equips». olimpbase.org. [Consulta: 2 agost 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
* ↑ «Grandmaster Repertoire 1 - 1.d4 volume one». Arxivat de l'original el 24 de setembre 2015. [Consulta: 2 agost 2015].
* ↑ «Grandmaster Repertoire 2 - 1.d4 volume 2». Arxivat de l'original el 24 de setembre 2015. [Consulta: 2 agost 2015].
# Riebeeckosaure

El riebeeckosaure (Riebeeckosaurus longirostris) és una espècie extinta de sinàpsid de la família dels tapinocefàlids que visqué a Àfrica durant el Permià mitjà, fa entre 259,9 i 265,1 milions d'anys. Se n'han trobat restes fòssils a la província sud-africana del Cap Occidental. Es tracta de l'única espècie del gènere Riebeeckosaurus. Era un animal herbívor. El nom genèric Riebeeckosaurus fou elegit en honor de Jan van Riebeeck, administrador colonial de la Companyia Neerlandesa de les Índies Orientals a mitjans del segle xvii, mentre que el nom específic longirostris significa ‘rostre llarg’ en llatí i es refereix a la idea, actualment rebutjada, que tenia el musell particularment llarg.

## Referències

* 1 2 Entrada «Riebeeckosaurus longirostris» de la Paleobiology Database (en anglès). [Consulta: 15 setembre 2023].
* 1 2 Güven, Rubidge i Abdala, 2013, p. 31.
* ↑ Smith, Rubidge i Van der Walt, 2012, p. 36.
* ↑ «Genus: Riebeeckosaurus BOONSTRA, 1952» (en anglès). [Consulta: 15 setembre 2023].

## Bibliografia

* Güven, S.; Rubidge, B. S.; Abdala, F. «Cranial morphology and taxonomy of South African Tapinocephalidae (Therapsida: Dinocephalia): the case of Avenantia and Riebeeckosaurus» (en anglès). Palaeontologia africana, 48, 2013, pàg. 24-33.
* Smith, M. H. S.; Rubidge, B. S.; Van der Walt, M. «Therapsid biodiversity patterns and paleoenvironments of the Karoo Basin, South Africa». A: Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012, p. 31-64. ISBN 9780253005335.
# Homalodotèrids

Els homalodotèrids (Homalodotheriidae) són una família extinta del subordre Toxodonta, de l'ordre, també extint d'ungulats sud-americans pertanyent als Meridiungulata. Comprèn quatre gèneres de notoungulats mamífers del final de l'Eocè al final del Miocè de Sud-amèrica.

## Referències

* ↑ Entrada «Homalodotheriidae» de la Paleobiology Database (en anglès). [Consulta: 23 agost 2023].
# Luc Pillot

Luc Pillot (Bar-sur-Seine, 10 de juliol de 1959) és un regatista francès, doble medallista olímpic.
El 1984 va prendre part en els Jocs Olímpics d'Estiu de Los Angeles, on va guanyar la medalla de bronze en la categoria classe 470 del programa de vela. Va compartir vaixell amb Thierry Peponnet. Quatre anys més tard, als Jocs de Seül, guanyà la medalla d'or en la mateixa prova, repetint company d'embarcació.
En el seu palmarès també destaquen una medalla d'or i una de plata al Campionat del món de vela i dues d'or, una de plata i dues de bronze al Campionat d'Europa de vela. El 1998 guanyà la Volta a França en vela.

## Referències

* ↑ «Luc Pillot Olympic Results». sports-reference.com. Arxivat de l'original el 13 de desembre 2012. [Consulta: 12 abril 2020].
* ↑ Luc Pillot a isaf
* ↑ «History». tourvoile.fr/. ASO. Arxivat de l'original el 12 d’abril 2020. [Consulta: 12 abril 2020].
# Max Hofmeister

Max Hofmeister (Leoben, 22 de març de 1913 - Leoben, 12 d'abril de 2000) fou un futbolista austríac que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla de plata en la competició de futbol. A nivell de clubs jugà al WSV Donawitz i SK Hertha Wels, abans d'acabar la seva carrera com a jugador-entrenador a l'ATSV Sattledt.

## Referències

* ↑ Max Hofmeister a Sports Reference (arxivat)
# Tellef Wagle

Tellef Kristian "Tell" Wagle (Porsgrunn, Telemark, 16 de juliol de 1883 - Oslo, 2 de desembre de 1957) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1907 rating) del programa de vela, a bord de l'Irene.

## Referències

* ↑ «Tell Wagle Olympic Results». sports-reference.com. Arxivat de l'original el 16 de desembre 2012. [Consulta: 29 setembre 2017].
# Daniel Frank

Daniel "Dan" Frank (1882 – 20 de març de 1965) va ser un atleta estatunidenc que va competir a primers del segle XX i que s'especialitzà en el salt de llargada.
El 1904 va prendre part en els Jocs Olímpics de Saint Louis, en què guanyà una medalla de plata en la prova del salt de llargada del programa d'atletisme. El seu millor salt va ser de 6m 89cm, un centímetre millor que Robert Stangland, però gairebé mig metre menys que Myer Prinstein, vencedor de la prova. La seva millor marca en el salt de llargada fou de 7m 30cm.

## Referències

* 1 2 «Dan Frank Olympic Results». sports-reference.com. Arxivat de l'original el 5 de novembre 2012. [Consulta: 26 octubre 2015].
# Pilecefàlids

Els pilecefàlids (Pylaecephalidae) són una família extinta de sinàpsids que visqueren durant el Permià. Se n'han trobat restes fòssils a Sud-àfrica, la Xina i Zàmbia. L'apòfisi caniniforme del maxil·lar inferior d'aquests animals presentava una osca que fa pensar que la dentadura estava adaptada per tallar les tiges de les plantes. Aquesta osca és una de les sis autapomorfies dentals i de les extremitats que es fan servir habitualment per definir Pylaecephalidae.

## Referències

* 1 2 Entrada «Pylaecephalidae» de la Paleobiology Database (en anglès). [Consulta: 15 setembre 2023].
* ↑ Chinsamy-Turan, 2012, «The Origin and Radiation of Therapsids» (T. S. Kemp).
* ↑ Kammerer i Angielczyk, 2009, p. 6.

## Bibliografia

* Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012. ISBN 9780253005335.
* Kammerer, C.; Angielczyk, K. D. «A proposed higher taxonomy of anomodont therapsids» (en anglès). Zootaxa, 2.018, 1, 2009, pàg. 1-24. DOI: 10.11646/zootaxa.2018.1.1.
# Leontínids

Els leontínids (Leontiniidae) són una família extinta de mamífers placentaris herbívors ungulats, de l'ordre Notoungulata pertanyent al superordre Meridiungulata.

## Referències

* ↑ Entrada «Leontiniidae» de la Paleobiology Database (en anglès). [Consulta: 29 març 2024].
# José Valentín Caeiro Igós

José Valentín Caeiro Igós (Hondarribia, Guipúscoa, 14 de febrer de 1925 - Ferrol, La Corunya, 14 de gener de 1981) va ser un futbolista i entrenador basc. Va jugar de davanter a Primera Divisió espanyola amb la Reial Societat i el València CF, i a la Primera Divisió de França amb l'Stade Rennais FC. Com a entrenador, va dirigir el Racing de Ferrol, el Pontevedra CF, el Real Jaén, la SD Ponferradina i l'Arosa SC.

## Clubs com a jugador

| Club | Període |
| Racing Club de Ferrol | 1944-1948 |
| Reial Societat | 1948-1951 |
| València C. F. | 1951-1952 |
| Hèrcules C. F. | 1952-1953 |
| Stade Rennais F. C. | 1953-1957 |
| Racing Club de Ferrol | 1958-1959 |

## Palmarès

Com a jugador, amb la Reial Societat:
* Segona Divisió (1): 1948-49

## Referències

* ↑ «Ciberche.net - Jugador». [Consulta: 6 setembre 2019].
* ↑ «Caeiro, José Valentín Caeiro Igós - Futbolista». [Consulta: 6 setembre 2019].
* ↑ «Caeiro, José Valentín Caeiro Igós - Entrenador». [Consulta: 6 setembre 2019].
# Lorne Currie

Lorne Campbell Currie (Le Havre, Sena Marítim, 25 d'abril de 1871 - Le Havre, 21 de juny de 1926) va ser un regatista britànic, que va competir a cavall del segle xix i el segle xx.
El 1900 va prendre part en els Jocs Olímpics de París on participà en tres proves del programa de vela. Guanyà dues medalles d'or, en la modalitat de classe oberta i en la primera cursa de la modalitat de ½ a 1 tona, junt a John Gretton, Linton Hope i Algernon Maudslay, mentre en la segona cursa de ½ a 1 tona fou quart.

## Referències

* ↑ «Lorne Currie Olympic Results». sports-reference.com. Arxivat de l'original el 16 de desembre 2012. [Consulta: 21 octubre 2015].
# Max Syring

Max Syring (Reuden, 20 d'agost de 1908 - Hamburg, 14 d'abril de 1983) fou un atleta alemany, especialista en curses de fons que va competir durant les dècades de 1930 i 1940.
El 1932 va prendre als Jocs Olímpics d'Estiu de Los Angeles, on disputà dues proves del programa d'atletisme. Fou cinquè en els 10.000 metres i sisè en els 5.000 metres. Quatre anys més tard, als Jocs de Berlín, quedà eliminat en sèries en els 5.000 metres. El 1938, al Campionat d'Europa d'atletisme, va guanyar una medalla de bronze en la cursa dels 10.000 metres, rere Ilmari Salminen i Giuseppe Beviacqua.
A nivell nacional guanyà disset campionats nacionals entre 1932 i 1943: set en els 5.000 metres (1932, 1934, 1935, 1937, 1938, 1942 i 1943), sis en els 10.000 metres (1932-1934, 1936, 1938 i 1941), tres de cros (1934-1936) i un en el relleu 4x1.500 metres (1936). Fou el primer alemany en córrer els 5.000 en menys de 15' (1931) i els 10.000 en menys de 31' (1936). Durant la seva carrera va millorar el rècord nacional dels 5.000 metres en tres ocasions i quatre el dels 10.000 metres.
Un cop retirat passà a exercir d'entrenador d'atletisme.

## Millors marques

* 5.000 metres. 14'39.0" (1939)
* 10.000 metres. 30' 06.6" (1940)

## Referències

* 1 2 «Max Syring Results». sports-reference.com. Arxivat de l'original el 12 de novembre 2012. [Consulta: 24 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leichtathletik - Deutsche Meisterschaften (5000m - Herren)». [Consulta: 24 abril 2020].
* ↑ «Leichtathletik - Deutsche Meisterschaften (10000m-Herren)». [Consulta: 24 abril 2020].
* ↑ «Leichtathletik - Deutsche Meisterschaften (Wald- und Crosslaufen - Herren)». [Consulta: 24 abril 2020].
* ↑ «Leichtathletik - Deutsche Meisterschaften (Staffeln - Herren - Teil 3)». [Consulta: 24 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 50 i 57. ISBN 978-83-62033-30-0.
* ↑ «Track and Field Statistics». [Consulta: 24 abril 2020].
# Thor Ørvig

Thor Ørvig (Kragerø, Telemark, 14 de desembre de 1891 - Oslo, 17 de juny de 1965) va ser un regatista noruec que va competir a començaments del segle xx. Era germà dels també regatistes Erik i Olaf Ørvig.
El 1920 va prendre part en els Jocs Olímpics d'Anvers, on va guanyar la medalla d'or en els 12 metres (1919 rating) del programa de vela, a bord del Heira II.

## Referències

* 1 2 «Thor Ørvig Olympic Results». sports-reference.com. Arxivat de l'original el 18 de desembre 2012. [Consulta: 27 setembre 2017].
# Herman Groman

Herman Charles Groman (Odebolt, Iowa, 18 d'agost de 1882 - Whitehall, Michigan, 23 de juliol de 1954) va ser un atleta estatunidenc que va córrer a principis del segle XX i que s'especialitzà en els 400 metres.
El 1904 va prendre part en els Jocs Olímpics de Saint Louis, en què va guanyar la medalla de plata en els 400 metres, per darrere Frank Waller i Harry Hillman.

## Millors marques

* 400 metres llisos. 49,9", el 1904

## Referències

* ↑ «Herman Groman» (en anglès). sports-reference.com. Arxivat de l'original el 2012-12-16. [Consulta: 22 agost 2016].
# Heterocetus

Heterocetus és un gènere extint de cetacis de la família dels cetotèrids que tingueren una àmplia distribució entre el Miocè mitjà i el Pliocè inferior. Se n'han trobat restes fòssils a Alemanya, Bèlgica, Itàlia, els Països Baixos i el Regne Unit. El nom genèric Heterocetus significa ‘balena diferent’ i es refereix a la seva dissimilitud respecte al cetoteri. La taxonomia d'aquest gènere és bastant discutida. Les diferents espècies que el componen es consideren nomina dubia.

## Referències

* 1 2 Entrada «Heterocetus» de la Paleobiology Database (en anglès). [Consulta: 30 setembre 2023].
* ↑ Palmer, 1904, p. 322.
* ↑ Steeman, 2010, p. 75 i 76.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Steeman, M. E. «The extinct baleen whale fauna from the Miocene-Pliocene of Belgium and the diagnostic cetacean ear bones» (en anglès). Journal of Systematic Palaeontology, 8, 1, 2010, pàg. 63-80. DOI: 10.1080/14772011003594961.